
R E F E R A T   D E   A P R OB A R E
[bookmark: __DdeLink__10451_1187436249]  pentru  modificarea Hotărârii Consiliului Local nr. 92/2020 privind aprobarea Studiului de Fezabilitate și a devizului general pentru obiectivul de investiții
„AMENAJARE PARCARE ÎN ZONA STRĂZII ALEEA POȘTEI DIN 
 MUNICIPIUL BRAD, JUDEȚUL HUNEDOARA”



	Prin Hotărârea  Consiliului Local nr. 92/2020 s-a aprobat Studiul de Fezabilitate și valoarea Devizului General  de  1.353.885,699 lei cu TVA, respectiv 1.139.410,640 lei fără TVA, din care C+M 1.146.136,60 lei cu TVA, respectiv 963.140 lei fără TVA pentru obiectivul de investiții „AMENAJARE PARCARE ÎN ZONA STRĂZII ALEEA POȘTEI  DIN MUNICIPIUL BRAD, JUDEȚUL HUNEDOARA”.
Prin acest Studiu de fezabilitate - proiect nr. 184/2020, elaborat de S.C. ILCOR CONSULTING S.R.L., s-a tratat amenajarea unei parcări auto în municipiul Brad, strada Aleea Poștei, cu un număr de 57 locuri și două accese intrare/ieșire. 
           La baza calculului costului de achiziție al terenului în suprafață totală de 1.372 mp. efectuat în luna aprilie 2020 a stat raportul euro/leu din perioada respectivă, această valoare fiind cuprinsă în Devizul General la subcapitolul 1.1. Obținerea terenului.
          Dată fiind evoluția pe piața liberă a prețurilor la imobiliare, a fost necesar a se comanda un nou Raport de Evaluare pentru opinarea prețului de piață a terenului care stă la baza elaborării devizului general - parte componentă a studiului de fezabilitate -.
	Astfel, a fost întocmit, de către S.C. DOREVAL S.R.L. – DEVA, Raportul de evaluare nr. 15D/15.02.2021 pentru terenul în suprafață de 1.372 mp. pe care se va amenaja parcarea, valoarea de piață fiind de 197.280 lei față de 178.500 lei cuprinsă inițial în devizul general. 
Având în vedere mențiunile anterioare, s-a solicitat proiectantului actualizarea devizului general la Capitolul 1- Cheltuieli pentru obținerea și amenajarea terenului, subcapitolul 1.1.- Obținerea terenului. 
Drept urmare am inițiat prezentul proiect de hotărâre prin care am propus modificarea Hotărârii Consiliului Local nr. 92/2020 în sensul aprobării valorii Devizului General de 1.373.300,139 lei cu TVA, respectiv 1.187.325,080 lei fără TVA, din care C+M 1.186.644,200 lei cu TVA, respectiv 997.180 lei fără TVA.  
Precizez că acest obiectiv de investiții se va finanța din fonduri de la bugetul local fiind cuprins în Lista sinteză a cheltuielilor de investiții pe anul 2021 la Capitolul 84 – ”Transporturi”.
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile art. 44 alin. 1 din Legea nr. 273/2006 privind finanţele  publice locale, cu modificările  şi completările ulterioare, ale O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare ale art.129 alin. 2 lit. d,  alin. 7 lit. n din  O.U.G. nr. 57/2019 privind Codul administrativ, cu modificările și completările ulterioare precum și ale art. 13-16 din Regulamentul  propriu privind măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului Local al Municipiului Brad aprobată prin H.C.L. nr. 32/2021.

